Sanna Marin , varaformaður finnskra jafnaðarmanna og samgönguráðherra , mun taka við embætti forsætisráðherra Finnlands í vikunni . Marin er 34 ára gömul og verður því yngsti forsætisráðherra í sögu landsins og jafnframt yngsti sitjandi forsætisráðherra í heiminum í dag . Þegar Marin tekur við embættinu verða fjórir af fimm forsætisráðherrum Norðurlandanna konur . Frá þessu er greint á vef Guardian . Konur leiða ríkisstjórnarflokkana fimm Í gær bar Marin sigur úr bítum í atkvæðagreiðslu meðal helstu áhrifamanna í Jafnaðarmannaflokknum í kjölfar þess að Annti Rinne , fyrrverandi forsætisráðherra Finnlands , sagði af sér í kjölfar þess að Miðflokkurinn , einn ríkisstjórnarflokkanna , lýsti yfir vantrausti á hann eftir . Að lokum atkvæðagreiðslunnar sagði Marin við fjölmiðla að mikil vinna væri fram undan við að endurvinna traust . Þeir fimm flokkar sem mynda ríkisstjórn Finnlands eru allir leiddir af konum og þrjár þeirra hafa jafnframt ekki náð 35 ára aldri . Samkvæmt umfjöllun Guardian verður Marin yngsti forsætisráðherra í heiminum í dag . Forsætisráðherra Nýja Sjálands , Jacina Ardern , er 39 ára og forsætisráðherra Úkraínu , Oleksiy Honcharuk er 35 ára . Leiðtogi Norður Kóreu , Kim Jong-un , er sagður vera 35 ára . Auglýsing Fjórir af fimm forsætisráðherrum konur Þegar Marin tekur við embættinu verða fjórir af fimm forsætisráðherrum Norðurlandanna konur . Erna Solberg , leiðtogi Hægri-flokksins , hefur verið forsætisráðherra Noregs síðan haustið 2013 . Mette Frederiksen , leiðtogi jafnaðarmann , tók við embætti forsætisráðherra Danmerkur í sumar og Katrín Jakobsdóttir er jafnframt forsætisráðherra Íslands . Forsætisráðherra Svíþjóðar er Stefan Löfven , formaður Jafnaðarmannaflokksins . Jafnframt stýra tveir karlmenn landsstjórn Grænlands og Færeyja en það eru Kim Kielsen í Grænlandi og Bárður á Steig Neilsen í Færeyjum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .